OpenLLM-France/wikimedia huggingface dataset:
# Higashi-Kagawa

Higashi-Kagawa (東かがわ市, Higashi-Kagawa-shi), sovint romanitzat com a Higashikagawa, és una ciutat i municipi de la prefectura de Kagawa, a la regió de Shikoku, Japó. El nom de la ciutat, que en català vol dir "Kagawa de l'est" indica la posició geogràfica del municipi dins de la prefectura.

## Geografia

El municipi de Higashi-Kagawa es troba al punt més oriental de la prefectura de Kagawa, com bé indica el seu nom. El terme municipal de Kagawa limita amb la ciutat de Sanuki a l'oest i amb la prefectura de Tokushima al sud. Al nord, el municipi fa costa amb la mar interior de Seto.

## Història

La ciutat de Higashi-Kagawa és de moderna creació, fruit de la fusió de tres viles de l'antic districte d'Ōkawa: Hiketa, Ōchi i Shirotori l'1 d'abril de 2003. Com a resultat d'aquesta fusió, el districte va desaparèixer.

## Política i govern
### Alcaldes

En aquesta taula només es reflecteixen els alcaldes democràtics, és a dir, des de l'any 1947. En el cas particular de Higashi-Kagawa, la llista comença el 2003, quan es funda el municipi.
| Alcalde | Inici del mandat | Fi del mandat | Partit |
| Hironori Chūjō | 2003 | 2007 | Ind |
| Hideki Fujii | 2007 | 2019 | Ind |
| Ichirō Uemura | 2019 | | Ind |

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 32.161 | 33.909 | 34.326 | 45.831 | 44.428 | 42.572 | 43.110 |
| 1990 | 2000 | 2010 | 2020 | 2030 | 2040 | 2050 |
| 40.875 | 37.760 | 33.646 | 28.433 | - | - | - |

## Transport
### Ferrocarril

* Companyia de Ferrocarrils de Shikoku (JR Shikoku)
** Nibu - Sanbonmatsu - Sanuki-Shirotori - Hiketa - Sanuki-Aioi

### Carretera

* Autopista de Takamatsu
* Nacional 11 - Nacional 318 - Nacional 377

## Referències

* ↑ https://map.yahoo.co.jp/address?ac=37207
* ↑ https://www.pref.kagawa.lg.jp/content/tandoku/kouhou/w3cz95150312151105.shtml
* ↑ https://go2senkyo.com/seijika/24454
* ↑ Statistics Bureau of Japan
# Chukochenita

La chukochenita és un mineral de la classe dels òxids. Rep el nom en honor del meteoròleg i geòleg xinès Chu Kochen (竺可桢) (7 de març de 1890, Shangyu, Shaoxing, Zhejiang, Xina - 7 de febrer de 1974, Pequín, Xina). Va ser president de la Universitat de Zhejiang (1936-1949) i un dels fundadors de les ciències de la terra a la Xina.

## Característiques

La chukochenita és un oxoaluminat de fórmula química LiAl₅O₈. Va ser aprovada com a espècie vàlida per l'Associació Mineralògica Internacional el 2020, sent publicada l'any 2022. Cristal·litza en el sistema ortoròmbic. La seva duresa a l'escala de Mohs és 8.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: m13818.

## Formació i jaciments

Va ser descoberta al dipòsit d'estany de Xianghualing, al comtat de Linwu de Chenzhou (Hunan, República Popular de la Xina). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Chukochenite» (en anglès). Mindat. [Consulta: 18 març 2022].
* ↑ Rao, Can; Gu, Xiangping; Wang, Rucheng; Xia, Qunke; Cai, Yuanfeng; Dong, Chuanwan; Hatert, Frédéric; Hao, Yantao «Chukochenite, (Li0.5Al0.5)Al2O4, a new lithium oxyspinel mineral from the Xianghualing skarn, Hunan Province, China». American Mineralogist, 107, 5, 01-05-2022, pàg. 842–847. DOI: 10.2138/am-2021-7932 [Consulta: 14 octubre 2022].
# Charles Plumier

Charles Plumier (20 d'abril de 1646 – 20 de novembre de 1704) va ser un botànic francès, el commemora el gènere de plantes Plumeria. Es considera Plumier com un dels exploradors botànics més importants del seu temps. va fer tres expedicions botàniques a les Índies occidentals de les quals resultà l'obra Nova Plantarum Americanarum Genera (1703-04) i va ser nomenat botànic pel rei Lluís XIV de França.

## Biografia

Nasqué a Marsella, als 16 anys entrà en l'orde religiós dels Mínims. Es dedicà a estudiar matemàtica i física, fent instruments musicals a més de dibuixar.
Estant al monestir de Trinità dei Monti de Roma, Plumier estudià botànica amb membres de la seva orde i especialment amb el monjo cistercenc i botànic, Paolo Boccone. Després de tornar a França va ser deixeble de Joseph Pitton de Tournefort, que acompanyà en les expedicions botàniques.
També explorà el litoral de la Provença i el Languedoc. Emprengué els seus treballs el 1689, quan, per ordre del govern, acompanyà el recol·lector Joseph Donat Surian a les Antilles franceses. Hi van estar un any i mig. D'aquest primer viatge sorgí el llibre Description des Plantes d'Amérique (1693). El 1693 va fer el segon viatge i el 1695 el tercer a Les Antilles i Amèrica Central. Per a les Índies Occidentals va ser assistit pel botànic Jean-Baptiste Labat. Van recollir molt de material que a més de Nova Plantarum Americanarum Genera omplí els volums de l'obra de Plumier Filicetum Americanum (1703)i col·laboracions pel Journal des Savants i les Mémoires de Trévoux.
El 1704, amb el seu Traité des Fougères de l'Amérique a la premsa i tractant de fer el seu quart viatge per tal de trobar els autèntics arbres de Cinchona al Perú, va emmalaltir de pleuresia i morí a Puerto de Santa María prop de Cadis.
A la seva mort deixà molts manuscrits i il·lustracions de plantes i animals, El botànic Herman Boerhaave en publicà una part en homenatge a Plumier titulat: "Plantarum americanarum, quas olim Carolus Plumerius botanicorum princeps detexit", fasc. I-X (Amsterdam, 1755–1760), contenen 262 plaques. Plumier observà a Martinica que les cotxinilles pertanyen al regne animal.
* Plumier va identificar i descriure el gènere de plantes Fuchsia, descobert per ell a l'illa Hispaniola del Carib entre 1696-7. Publicà la descripció de la Fuchsia (Fuchsia triphylla, flore coccineo) el 1703.
Signatura abreujada com a botànic: Plum.

## Obra digitalitzada

* Description des plantes de l'Amérique on Botanicus.
* Plantarum americanarum...on Botanicus.
* Traité des fougères de l'Amérique on SICD Universities of Strasbourg Arxivat 2008-06-17 a Wayback Machine.

## Referències

* ↑ Ronald H. Petersen, New World Botany: Columbus to Darwin (2001:155).
* ↑ Petersen 2001:155.
* ↑ Journal des Savants, May 1756:314, advertises the first installment.
# Magatzems Albareda

Magatzems Albareda és una obra de Cervera (Segarra) protegida com a Bé Cultural d'Interès Local.

## Descripció

Conjunt arquitectònic situat a la carretera L-303, dominada per la presència de magatzems de diferents especialitats. Els magatzems Albareda aglutinen tres espais: habitatge, botiga i magatzems pròpiament dits. La façana principal està constituïda per dos nivells: la botiga a la planta baixa, amb obertures remarcades amb maó i la primera planta amb tres obertures remarcades amb estuc per una única balconada. Entre aquestes obertures i la cornisa, rematada per una balustrada, s'obren tres òculs el·líptics sota teulada. La part posterior de l'edifici està constituïda per dos cossos que parteixen de la façana principal, creant una forma d'U i que s'uneixen a la part posterior mitjançant una portada amb el tester ondulat, que dona pas al pati o espai restant entre els dos cossos esmentats. Mentre que el cos de la dreta està cobert a dobles vessant i presenta només dos nivells d'obertures, el de l'esquerra està cobert a quatre vessants i s'aixeca fins elevar l'edifici a quatre nivells, tots amb obertures d'arc de mig punt remarcades amb maó, en un clar contrast amb el color clar de l'arrebossat.

## Referències

* ↑ «Magatzems Albareda». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2021].
# Idea (mare de Teucre)

D'acord amb la mitologia grega, Idea (en grec antic Ἰδαία, Idaia), fou una nimfa que es va unir al déu fluvial Escamandre quan aquest va emigrar cap a Anatòlia.
Fruit de la seva unió va néixer el rei Teucre, qui seria l'ancestre dels reis de la Tròade i de molts dels personatges de la mítica Guerra de Troia relatada per Homer a la Ilíada.
La nimfa Idea ha estat identificada com un àlter ego de la deessa Cíbele, ja que el santuari d'aquesta estava situat al peu del Mont Ida de Frígia (prop de Troia), on es feien jocs i celebracions en honor seu. El nom "Idea" significa "la que ve de l'Ida" o "la que viu a l'Ida".

## Referències

* ↑ Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 121. ISBN 8429741461.
Viccionari
# Lori ornat

El lori ornat (Trichoglossus ornatus) és una espècie d'ocell de la família dels psitàcids que habita boscos de Sulawesi i illes properes.

## Referències

* ↑ IUCN «Trichoglossus ornatus» (en anglès). The IUCN Red List of Threatened Species. BirdLife International, 01-10-2016. DOI: 10.2305/iucn.uk.2016-3.rlts.t22684531a93034664.en.
# Mehuiael

En el Gènesi capítol quart Mehuiael ('colpit per Déu') és el fill d'Irad i, per tant, besnet de Caín. Va ser el pare de Metuixael.
Segons una tradició apòcrifa jueva, un besnet seu anomenat Tubal-Caín va assassinar per error Caín, el fill malvat d'Adam. Quan va dir-li-ho al seu pare Lèmec, aquest el va matar a ell. Aleshores, la terra va esberlar-se i va engolir la família de Mehuiael; el mateix Mehuiael, el seu fill Metuixael i el seu pare Irad.

## Referències

* ↑ emcitv.com. «La signification de Mechuwya'el en hebreu est Mehujaël en français | Bible :: Bible :: EMCI TV» (en francès). [Consulta: 21 gener 2021].
# Moenkhausia phaeonota

Moenkhausia phaeonota és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 5,6 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Tapajós (Brasil).

## Referències

* ↑ «Moenkhausia phaeonota». Catalogue of Life. (anglès) (anglès)
* 1 2 FishBase (anglès)
* ↑ Baensch, H.A. i R. Riehl 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.

## Bibliografia

* Benine, R.C. 2002. Moenkhausia levidorsa, a new species from Rio Aripuanã, Amazon basin, Brazil (Characiformes: Characidae). Ichthyol. Explor. Freshwat. 13(4):289-294.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Miracles (Someone Special)

«Miracles (Someone Special)» és una cançó de la banda britànica Coldplay junt al raper estatunidenc Big Sean. Fou publicat el 14 de juliol de 2017 com a segon senzill de l'EP Kaleidoscope.
La cançó presenta un petit fragment de Michael J. Fox de la pel·lícula Back to the Future. El videoclip oficial de la cançó fou llançat l'endemà de l'aparició del senzill. Dirigit per Ben Mor, mostra diverses fotografies animades, la majoria de les quals relacionades amb immigrants arribant a Ellis Island entre finals del segle xix i principis del xx.

## Referències

* ↑ Nelson, Daryl. «Coldplay Recruits Big Sean for Their New Single ‘Miracles (Someone Special)’» (en anglès). TheBoomBox.com, 14-07-2017. [Consulta: 5 octubre 2017].
* ↑ Akingbade, Tobi. «Rapper Big Sean is going to appear on Coldplay’s new EP and we can't believe it» (en anglès). Metro.co.uk, 16-06-2017. [Consulta: 5 octubre 2017].
* ↑ «The New Coldplay Song Samples Back To The Future!» (en anglès). RadioX.co.uk, 25-07-2017. Arxivat de l'original el 2017-07-28. [Consulta: 5 octubre 2017].
* ↑ Connick, Tom. «Coldplay share new video for ‘Miracles (Someone Special)’» (en anglès). NME, 17-07-2017. [Consulta: 5 octubre 2017].
# Miyamoto

«Miyamoto» té aquests significats:
* Onomàstica:
** Miyamoto 宮本 és un cognom japonès.
** Kazushi Miyamoto
** Kenji Miyamoto
** Musashi Miyamoto
** Nobuko Miyamoto
** Shigeru Miyamoto
** Teru Miyamoto
** Tsuneyasu Miyamoto
** Usagi Miyamoto
** Yuriko Miyamoto
** Miyamoto Munisai, pare de Musashi Miyamoto.
* Geografia:
** Miyamoto (ciutat), a la província de Mimasaka.
# Mj Rodriguez

Michaela Antonia Jaé Rodriguez (Newark, 7 de gener de 1991), coneguda professionalment com a Mj Rodriguez (de vegades en majúscula com a MJ Rodriguez) és una actriu i cantant estatunidenca. Rodriguez és coneguda pel seu paper de Blanca Rodriguez-Evangelista en el drama televisiu Pose, on es troba entre el repartiment més gran d'actrius transgènere que han actuat com a protagonistes d'una sèrie. També és coneguda per la seva actuació com a Angel el 2011 en l'adaptació de Rent a Off-Broadway, pel qual va guanyar el premi Clive Barnes del 2011 .

## Filmografia
### Cinema

| Any | Títol | Paper | Notes |
| 2017 | Saturday Church | Ebony | |
| 2017 | Bun in the Oven | Bertha | Curtmetratge |
| 2018 | Gema | Gema | Curtmetratge |
| 2018 | The Big Take | Robyn | |
| 2019 | Adam | Emma | |
| 2020 | Disclosure: Trans Lives on Screen | Ella mateixa | Documental |

### Televisió

| Any | Títol | Paper | Notes |
| 2012 | Nurse Jackie | Lonna | Episodi: "No-Kimono-Zone" |
| 2013 | The Carrie Diaries | Fabulous Clubgoer #2 | Episodi: "Read Before Use" |
| 2016 | [Blank] My Life | Kerry | Episodi: "Mr. Owl" |
| 2016 | Luke Cage | Sister Boy | Episodi: "Manifest" |
| 2018–2021 | Pose | Blanca Rodriguez | 18 episodis |

## Teatre

| Any | Producció | Paper | Teatre | Categoria |
| 2011 | Rent | Angel | New World Stages | Off-Broadway |
| 2016 | Runaways | Pixie | Encores! Off-Center | Off-Broadway |
| 2016 | Street Children | Gina | New Ohio Theatre | Off-Broadway |
| 2017 | Trans Scripts: Part 1, The Women | Luna | Loeb Drama Center | |
| 2017 | Burn All Night | Ensemble | Oberon at the American Repertory Theater Cambridge | |
| 2019 | Little Shop of Horrors | Audrey | Pasadena Playhouse | Regional |

## Premis i nominacions

| Any | Premi | Categoria | Obra | Resultat |
| 2011 | Premi Clive Barnes | N/A | Rent | Guanyadora |
| 2017 | Festival de Cinema de Tribeca | Millor actriu | Saturday Church | Nominada |
| 2019 | MTV Movie & TV Awards | Millor interpretació revelació | Pose | Nominada |
| 2019 | Premis Imagen | Millor actriu | Pose | Guanyadora |
| 2020 | Premis de la Crítica Televisiva | Millor actriu en una sèrie dramàtica | Pose | Nominada |

## Referències

* ↑ Mj Rodriguez [@MjRodriguez7]. «Michaela Antonia Jaé Rodriguez lol long as hell lol but I shorten it to my initials to Mj cause it much easier lol», 26-09-2018.
* ↑ Reynolds, Daniel (2019-08-13). «Mj Rodriguez Wins Best Actress at Imagen Awards, Makes Trans Herstory». The Advocate. Consulta: 2019-08-14.
# Monreal del Campo

Monreal del Campo (en aragonès: Mont Reyal) és un municipi d'Aragó, situat a la província de Terol i enquadrat a la comarca de Jiloca, de la qual n'és la cocapital, en concret capital agropecuària. Està situat a la confluència de l'autovia Mudèjar i de la carretera que va a Molina de Aragón.

## Vegeu també

* Orde de Sant Salvador de Monreal

## Enllaços externs

* MonrealDelCampo.com, pàgina oficial.
* Centro de Estudios del Jiloca
* Fòrum de Monreal del Campo
# Monroe

«Monroe» té aquests significats:
* Toponímia:
** Comtat de Monroe, diversos indrets
** Monroe (Carolina del Nord)
** Monroe (Comtat d'Orange)
** Monroe (Connecticut)
** Monroe (Dakota del Sud)
** Monroe (Geòrgia)
** Monroe (Indiana)
** Monroe (Iowa)
** Monroe (Louisiana)
** Monroe (Maine)
** Monroe (Massachusetts)
** Monroe (Michigan)
** Monroe (Nebraska)
** Monroe (Nova Hampshire)
** Monroe (Ohio)
** Monroe (Oregon)
** Monroe (Pennsilvània)
** Monroe (Utah)
** Monroe (Washington)
** Monroe (Wisconsin)
** Old Monroe, població dels Estats Units a l'estat de Missouri
** West Monroe (Louisiana), població dels Estats Units a l'estat de Louisiana.
* Biografies:
** Charles M. Schulz, nom amb què es coneixia Charles Monroe Schulz (Minneapolis, Estats Units, 1922 — 2000, Santa Rosa, Califòrnia), autor de còmics.
** James Monroe (1758 - 1831), cinquè president dels Estats Units (1817 - 1825)
** Marilyn Monroe, actriu estatunidenca
* Miscel·lània:
** Doctrina Monroe, principi de política internacional, formulat pel president dels EUA James Monroe, que es resumeix en la frase «Amèrica per als americans»
** Palau Monroe, edifici monumental demolit a Rio de Janeiro
# Miquel Nolla Bruixet

Miquel Nolla Bruixet (Reus, 1815 - Meliana, 1879), va ser un empresari reusenc que va crear una fàbrica de mosaics policromats a Meliana a l'Horta valenciana a mitjans del segle xix.
La indústria creada per l'empresari català va tenir molt d'èxit tant pels innovadors sistemes de producció, amb tècnica importada d'Anglaterra, com per la conquesta dels mercats exteriors, creant productes de gran qualitat i bellesa. La fabrica va passar de tenir 20 treballadors a 500. L'empresa, coneguda com a Mosaicos Nolla, va aconseguir una gran projecció mundial, i Meliana fou visitada per membres de la família Romànov, pel reusenc general Prim i pel rei Amadeu de Savoia. La ciutat de Reus li ha d'agrair el donatiu de tot el paviment de mosaic del Santuari de Misericòrdia. Fou pare de Miquel Nolla, el qual al seu torn va tenir una filla que fou la mare de l'alcaldessa de València Rita Barberà Nolla.

## Referències

* ↑ Un siglo y medio de mosaico Nolla
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 485.

## Enllaços externs

* «Miquel Nolla Bruixet». Gran Enciclopèdia Catalana. Barcelona: Grup Enciclopèdia Catalana.
* Toni Mollà. "L'avi de Rita Barberà" . El Periódico de Catalunya 26/05/2011 [Consulta 9-VIII-2018]
# Muixeranga d'Alacant

La Muixeranga d'Alacant és una muixeranga nascuda el 2014, a la imatge de les colles de la ciutat d'Algemesí i actualment la Muixeranga de més al sud del País Valencià.
El desembre de 2017 va participar en la Festa Major d'Hivern de Castelldefels. El 2018 assolí la figura Alta Clàssica, una figura de 5 alçades amb 4 bases, 4 segons, 2 tercers, 1 alçador/a i 1 xiquet/a.
El seu vestit està compost per una jaqueta i pantaló arlequinats a ratlles blanques i blaves, que va substituir a l'uniforme del començament de camisa blava i pantaló blanc. La nova indumentària va ser estrenada el 8 de desembre de 2017 a la Festa Major d'hivern de Castelldefels, on van participar al seguici i a la plantada de castells, juntament amb els Castellers de Castelldefels.
Des de la seua fundació, la Muixeranga d'Alacant organitza la seua pròpia Trobada de Muixerangues. En les primeres quatre edicions es va celebrar els tercer diumenge de juny, fent-la coincidir amb les festes grans de la ciutat, les Fogueres de Sant Joan. En eixes edicions, la Diada Muixeranguera d'Alacant reunia en la ciutat la major part de colles en actiu. La cinquena edició, la de 2019, va suposar un punt d'inflexió. Amb canvi de nom, la V Trobada de Muixerangues d'Alacant es va traslladar al mes d'octubre, per a fer-la coincidir amb l'aniversari de la colla, i va reduir el nombre de colles convidades a dos, apostant només per muixerangues de primera línia.
* La Muixeranga
* Interpretada per Xavier Richart.

## Referències

* ↑ «La Muixeranga d’Alacant ha completat l’expansió de la tradició». Muixeranga.info, notícies sobre muixerangues, 04-10-2014. [Consulta: 22 octubre 2022].
* ↑ «La Muixeranga d'Alacant celebra el 9 d'octubre amb tres actuacions - Diari La Veu». [Consulta: 15 març 2021].
* ↑ «Diada Castellera a Castelldefels - Muixeranga d'Alacant», 28-11-2017. Arxivat de l'original el 2021-04-18. [Consulta: 15 març 2021].
* ↑ «La Muixeranga d’Alacant s’afegeix al club de les cinc alçades». Temps de Muixeranga, 23-06-2018. Arxivat de l'original el 21 d’octubre 2022. [Consulta: 22 octubre 2022].
* ↑ «Estrenes amb flaire nadalenc». Revista Castells, 11-12-2017. [Consulta: 22 octubre 2022].
* ↑ «Programa de la Festa Major d'Hivern 2017». Ajuntament de Castelldefels, 01-12-2017. [Consulta: 22 octubre 2022].
* ↑ «La Muixeranga d’Alacant llueix vestit amb la millor actuació de la història». Calvari. El periòdic del cor de Benidorm, 13-12-2017. [Consulta: 22 octubre 2022].
* ↑ «Alacant celebra la Diada Muixeranguera més multitudinària amb la participació de nou colles». Diari La Veu, 12-06-2018. [Consulta: 22 octubre 2022].
* ↑ «Alacant viu aquest diumenge la seua cinquena trobada de muixerangues». Diari La Veu, 23-10-2019. [Consulta: 22 octubre 2022].
# Màjida (nom)

Màjida és un nom femení àrab (àrab: ماجدة, Mājida) que literalment significa ‘gloriosa’, ‘noble’. Si bé Màjida és la transcripció normativa en català del nom en àrab clàssic, també se'l pot trobar transcrit Majida, Magida... normalment per influència de la pronunciació dialectal o seguint altres criteris de transliteració. Com a nom comú entre musulmanes, també el duen musulmanes no arabòfones que l'han adaptat a les característiques fòniques i gràfiques de la seva llengua.
La forma masculina d'aquest nom és Màjid.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «مجد». ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Mosquiter de Kulambangra

El mosquiter de Kulambangra (Phylloscopus amoenus) és una espècie d'ocell de la família dels fil·loscòpids (Phylloscopidae). És endèmic deKulambangra, una de les Illes Salomó. Els seus hàbitats principals són els boscos tropicals i subtropicals de frondoses humits de l'estatge montà. El seu estat de conservació es considera vulnerable.

## Referències

* ↑ «Mosquiter de Kulambangra». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 627. ISBN 978-84-16728-37-4.
* ↑ BirdLife International. «Kolombangara Leaf-warbler. Phylloscopus amoenus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].